
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 262 

5 Μαρτίου 2004 



ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης της γειτονιάς «Αγία Άν¬ 
να - Συνοικισμός» (τμήματης Π.Ε. 2) του δήμου Κό¬ 
ρινθου (Ν. Κορινθίας). 1 

Κήρυξη ως αναδασωτέας έκτασης εμβαδού 0,446 
στρ. στη θέση «Αύρα» Περιφέρειας της Κοινότητος 
Γραμματικού του Νομού Αττικής. 2 


ΑΠΟΦΑΣΕΙ Σ 

Αριθ.9177 (1) 

Έγκριση πολεοδομικής μελέτης της γειτονιάς «Αγία Άννα - 
Συνοικισμός» (τμήμα της Π.Ε. 2) του δήμου Κορίνθου 
(Ν. Κορινθίας). 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Ι.Τις διατάξεις των άρθρων 37 (παρ. 4), 43 (παρ. 1,4,5 
και 7), 44 (παρ. 1,2), 152 (παρ. 1,2 και 10), 153, 154, 160 
(παρ. 1,2), 161 (παρ. 1), 243 (παρ. 1), 248,249,250 και255 
του από 14.7.1999 Π.δ/τος «Κώδικας Βασικής Πολεοδομι¬ 
κής Νομοθεσίας» (Δ 580), όπως τα άρθρα 243, 248, 249, 
250 και 255τροποποιήθηκαν μετά άρθρα 4, 5, 6, 7 και 13 
αντίστοιχα του Ν. 2831/2000 «Τροποποίηση των διατάξε- 
ωντου Ν. 1577/1985 «Γ. Ο. Κ.» και άλλες πολεοδομικές δια¬ 
τάξεις» (Α 140). 

2. Τις διατάξεις της παρ. 3 εδάφιο γ περίπτ. αα του άρ¬ 
θρου 29 του Ν. 2831/2000 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140), όπως αυτό αντι- 
καταστάθηκε με το άρθρο 10 του Ν. 3044/2002 «Μεταφο¬ 
ρά Συντελεστή Δόμησης και ρυθμίσεις άλλων θεμάτων 
αρμοδιότητας Υπουργείου Περιβάλλοντος, Χωροταξίας 
και Δημοσίων Έργων» (Α 197). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (ΑΊ54) και 
τροποποιήθηκε μετηνπαρ. 2ατου άρθρου 1 του Ν. 2469/ 
1997 (Α' 38). 


4. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων της Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β 1484). 

5. Την 83810/3511/4.12.86 (Δ 190/87) απόφαση του 
Υπουργού Περιβάλλοντος, Χωροταξίας και Δημοσίων 
Έργων «Έγκριση Γενικού Πολεοδομικού Σχεδίου Κορίν¬ 
θου (Ν. Κορινθίας). 

6. Την 9180/2004 απόφαση της Υφυπουργού 

ΠΕ.ΧΩ.Δ.Ε. «Έγκριση Πολεοδομικής προμελέτης της πο¬ 
λεοδομικής ενότητας 2 του δήμου Κορίνθου (Ν. Κοριν¬ 
θίας)». 

7. Την 9187/2004 απόφαση της Υφυπουργού 

ΠΕ.ΧΩ.Δ.Ε. «Χαρακτηρισμός ως πυκνοδομημένων τμημά¬ 
των της πολεοδομικής ενότητας 2 (γειτονιά Αγία Άννα - 
Συνοικισμός) του δήμου Κορίνθου (Ν. Κορινθίας). 

8. Το 6283/407/8.7.2003 έγγραφο τηςΔ/νσης Ο.Κ.Κ. του 
Υ.ΠΕ.ΧΩ.Δ.Ε. «Έγκριση μελέτης γεωλογικής καταλληλό¬ 
τητας στην περιοχή επέκτασης «Αγία Άννα - Συνοικισμός» 
της Κορίνθου». 

9. Τις 331 /2001 και 57/2002 γνωμοδοτήσεις του δημοτι¬ 
κού συμβουλίου Κορινθίων. 

10. Την 187/2003 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

11. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Α. Εγκρίνεται το πολεοδομικό σχέδιο τμήματος της πο¬ 
λεοδομικής ενότητας 2, γειτονιά «Αγία Άννα - Συνοικι¬ 
σμός» του δήμου Κορίνθου (Ν. Κορινθίας) ως εξής: 

1. Των τμημάτων της παραπάνω πολεοδομικής ενότη¬ 
τας που είναι οικισμός προϋφιστάμενος του έτους 1923 
και έχουν χαρακτηρισθεί ως πυκνοδομημένα με την 9187/ 
2004 απόφαση της Υφυπουργού Περιβάλλοντος, Χωρο¬ 
ταξίας και Δημοσίων Έργων, εγκρίνονται με τις διατάξεις 
του Ν.δ/τοςτης 17.7.1923. 

2. Των λοιπών τμημάτων της που είναι αραιοδομημένα 
καιαδόμητα σύμφωνα με τις διατάξεις του Ν. 1337/1983. 

3. Καθορίζονται στις παραπάνω περιοχές (παρ. 1 και 2) 
οικοδομήσιμοι χώροι, οδοί, πεζόδρομοι, κοινόχρηστοι 

χώροι, χώροι αθλητισμού, δημοτικού σχολείου, στάθμευ¬ 
σης, παιδικής χαράς, χώρος πάρκου - πρασίνου, παιδικής 
χαράς - πλατείας, πνευματικού κέντρου, σχολείου - γυ¬ 
μνασίου - λυκείου, εκκλησίας, βρεφονηπιακού σταθμού 
όπως φαίνονται στα έξι (6) σχετικά χρωματισμένα πρωτό¬ 
τυπα διαγράμματα σε κλίμακα 1: 1000 που θεωρήθηκαν 
από τον Προϊστάμενο της Δ/νσης Τοπογραφικών Εφαρ¬ 
μογών με την 9177/2004 πράξη του και που αντίτυπάτους 
σε φωτοσμίκρυνση δημοσιεύονται με την παρούσα από¬ 
φαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών των οποίων το 
πολεοδομικό σχέδιο εγκρίνεται με την παρ. 2 του άρθρου 
1 της παρούσας και καθορίζονται όροι και περιορισμοί 
δόμησης των περιοχών των οποίων το πολεοδομικό σχέ¬ 
διο εγκρίνεται με την παρ. 1 του άρθρου 1 της παρούσας. 

Άρθρο 3 

1. Στα οικοδομικά τετράγωνα που χαρακτηρίζονται στα 
διαγράμματα του άρθρου 1 με το στοιχείο Κ επιτρέπεται 
η χρήση τοπικού κέντρου, όπως προσδιορίζεται από το 
άρθρο 4του από 23.2.1987 Π.δ/τος (Δ' 166). 

2. Στα λοιπά οικοδομικά τετράγωνα επιτρέπεται η χρή¬ 
ση αμιγούς κατοικίας, όπως προσδιορίζεται από το άρ¬ 
θρο 2 του ως άνω Π.δ/τος. 

Άρθρο 4 

Στο πρόσωπο των οικοπέδων οικοδομημένων ή μη που 
βρίσκονται στις περιοχές των οποίων το πολεοδομικό 
σχέδιο εγκρίνεται με το άρθρο 1 της παρούσας επιβάλλε¬ 
ται προκήπιο πλάτους τριών (3),τεσσάρων (4), επτά (7) μ. 
και μεταβλητό πλάτους τεσσάρων έως δέκα (4-10) και 
οκτώ έως δέκα (8-10) μ. όπως φαίνονται στα διαγράμμα¬ 
τα του άρθρου 1. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων κα¬ 
θορίζονται κατά τομείς Γ και Δ, όπως φαίνονται στα δια¬ 
γράμματα του άρθρου 1 ως εξής: 

Α. Τομέας Γ. 

Πυκνοδομημένατμήματα οικισμού προτού έτους 1923. 

1) Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: τριακόσια (300) τ. μέτρα. 

2) Κατά παρέκκλιση της πρηγουμένης παραγράφου θε¬ 
ωρούνται άρτια και οικοδομήσιμα τα οικόπεδα τα οποία 

α) στις 13.3.81 ημέρα δημοσίευσης του από 2.3.81 
Π.δ/τος (Δ 138) είχαν ελάχιστο πρόσωπο: οκτώ (8) μ. ελά¬ 
χιστο εμβαδόν: τριακόσια (300) τ.μ. και β) στις 25.7.1979 
ημέρα δημοσίευσης του από 19.7.79 π. δ/τος (Δ 401) είχαν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

3. Μέγιστο ποσοστό κάλυψης: εξήντα τοις εκατό (60 %) 
της επιφάνειας τους. 

4. Συντελεστής δόμησης: οκτώ δέκατα (0,8) και για οι¬ 
κόπεδα που έχουν εμβαδόν μικρότερο των 300 τ.μ. ο συ¬ 
ντελεστής δόμησης ορίζεται σε 1,20 εφόσον η συνολική 
επιφάνεια ορόφων δεν υπερβαίνει τα 240 τ.μ. 

Β. Τομέας Δ. 

1. Ελάχιστο πρόσωπο: δέκα τέσσερα (14) μ. 

Ελάχιστο εμβαδόν: τετρακόσια (400) τ.μ. 


2. Μέγιστο ποσοστό κάλυψης: εξήντα τοις εκατό (60 %) 
της επιφάνειας τους. 

3. Συντελεστής δόμησης: οκτώ δέκατα (0,8). 

Γ. Και για τους δύο τομείς ισχύουν τα εξής: 

1. Επιπλέοντωνπροϋποθέσεωντωνπαραγρ. 1 και2της 
ενότητας Α και της παρ. 1 της ενότητας Β απαιτείται όπως 
στο οικοδομήσιμο τμήμα του οικοπέδου εγγράφεται κά¬ 
τοψη κτιρίου με ελάχιστη επιφάνεια πενήντα (50) τ.μ. και 
ελάχιστη πλευρά 5 μ. 

2. Μέγιστο επιτρεπόμενο ύψος των κτιρίων επτά και μι¬ 
σό (7,5), το οποίο προσαυξάνεται κατά 1,50 μ, για τη στέ¬ 
γη, η κατασκευή της οποίας είναι υποχρεωτική. Η μέγιστη 
κλίση της στέγης ορίζεται σε 35%. 

3. Απαγορεύεται η κατασκευή κτιρίων επί υποστηλωμά- 
των (ΡΙΙΟΤΙ8). 

4. Στη λωρίδα που κρίνεται κατάλληλη για δόμηση υπό 
προϋποθέσεις σύμφωνα με τη μελέτη γεωλογικής καταλ¬ 
ληλότητας πριν από την έκδοση οικοδομικής άδειας απαι¬ 
τείται η σύνταξη γεωτεχνικής μελέτης ευστάθειας πρα¬ 
νών για την αντιμετώπιση της διάβρωσης του εδάφους 
και τον αποκλεισμό προβλημάτων ολίσθησης των πρα¬ 
νών. 

Η μελέτη αυτή πρέπει να εγκρίνεται από την αρμόδια 
Τεχνική Υπηρεσία Δήμων και Κοινοτήτων (ΤΥΔΚ), η οποία 
πρέπει να εποπτεύει και την κατασκευή των προτεινομέ- 
νων έργων αντιστήριξης των πρανών. 

Δ. Οι όροι και περιορισμοί δόμησης των χώρων ειδικών 
χρήσεων που καθορίζονται στο άρθρο 1 της παρούσας 
ορίζονται ως εξής: 

1. Χώροι δημοτικού σχολείου, βρεφονηπιακού σταθ¬ 
μού, πνευματικού κέντρου, εκκλησίας: 

- Μέγιστο ποσοστό κάλυψης: σαράντα τοις εκατό (40 %) 
της επιφάνειας των χώρων. 

- Συντελεστής δόμησης: έξι δέκατα (0,6). 

- Μέγιστο επιτρεπόμενο ύψος των κτιρίων επτά και μισό 
(7,50) μ., το οποίο προσαυξάνεται κατά 1,50 μ. για στέγη, 
η κατασκευή της οποίας είναι υποχρεωτική. 

2. Χώρος αθλητικών εγκαταστάσεων: 

- Μέγιστο ποσοστό κάλυψης: σαράντα τοις εκατό (40 %) 
της επιφάνειας του χώρου. 

- Συντελεστής δόμησης: δύο δέκατα (0,2) 

- Μέγιστο επιτρεπόμενο ύψος των κτιρίων: επτά και μι¬ 
σό (7,5) μ., το οποίο προσαυξάνεται κατά 1,50 μ. σε περί¬ 
πτωση κατασκευής στέγης. 

3. Χώρος γυμνασίου - λυκείου: 

- Μέγιστο ποσοστό κάλυψης: σαράντα τοις εκατό (40 %) 
της επιφάνειας του χώρου. 

- Συντελεστής δόμησης: έξι δέκατα (0,6) 

- Μέγιστο επιτρεπόμενο ύψος των κτιρίων: δέκα και μι¬ 
σό (10,50) μ., το οποίο προσαυξάνεται κατά 1,50 μ. σε πε¬ 
ρίπτωση κατασκευής στέγης. 

Άρθρο 6 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα 26, Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 6026/ΠΕ (2) 

Κήρυξη ως αναδασωτέας έκτασης εμβαδού 0,446 στρ. 
στη θέση «Αύρα» Περιφέρειας της Κοινότητος Γραμ¬ 
ματικού του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Του Ν. 3200/1955 «περί διοικητικής αποκεντρώσεως» 
όπως αυτές τροποποιήθηκαν μεταγενέστερα. 

γ) Του Ν. 2503/1997 «Διοίκηση, οργάνωση, στελέχωση 
της Περιφέρειας κλπ». 

δ) Του Ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας και ειδικότε¬ 
ρα: 

δα) Του άρθρου 41 παρ. 1 

δβ) Του άρθρου 38 παρ. 1 

2. Τις εξής διαταγές του Υπουργείου Γεωργίας: 

α) 160417/1180/9.7.80 β) 182447/3049/24.9.80. 

3. Την 8408/1.12.2003 πρόταση του αρμοδίου Δασαρ¬ 
χείου Καπανδριτίου σχετικά με την κήρυξη ως αναδασω¬ 
τέας της αναφερόμενης στο θέμα έκτασης, αποφασίζου¬ 
με: 

Κηρύσσουμε ως αναδασωτέα ιδιωτική δασική έκταση 


εμβαδού 0,446 στρ. (τετρακοσίων σαράντα εξ χιλιοστών 
του στρέμματος). 

Η έκταση αυτή, που βρίσκεται στην θέση «Αύρα» Περι¬ 
φέρειας της Κοινότητος Γραμματικού του Νομού Αττι¬ 
κής, απεικονίζεται με στοιχεία «Α-Β-Γ-Δ-Α» στο προσαρ- 
τημένο στη παρούσα απόφασή μας διάγραμμα το οποίο 
αποτελεί αναπόσπαστο μέρος αυτής και έχει όρια: 

Ανατολικά: Με χωματόδρομο 

Δυτικά: Με ασφαλτόδρομο 

Βόρεια: Με δασική έκταση 

Νότια: Με χέρσα έκταση 

Σκοποί της κήρυξης της ανωτέρω έκτασης ως αναδα¬ 
σωτέας είναι, η διατήρηση του δασικού χαρακτήρα αυ¬ 
τής, ο αποκλεισμός διάθεσής της για άλλη χρήση και η 
αποκατάσταση της καταστραφείσης κατάτο χρονικό διά¬ 
στημα του Απρηλίου 2003 από εκχέρσωση δασικής βλά¬ 
στησης αποτελούμενης από δασικούς θάμνους της διά¬ 
πλασης των αειφύλλων πλατύφυλλων με κάλυψη περίπου 
40%. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αγία Παρασκευή, 14 Ιανουάριου 2004 

Ο Γενικός Γραμματέας Περιφέρειας 
Μ1ΧΑΛΗΣ ΚΥΡΙΑΚΙΔΗΣ 

